伍驥

伍驥（），字體馴，號德良，江西吉安府安福縣人，民籍，明朝政治人物。

生平
景泰元年（1450年）庚午科江西鄉試第一百三十八名舉人，五年（1454年）甲戌科進士。六年八月選授試監察御史《大明英宗睿皇帝实录卷二百五十七》：景泰六年八月，擢行人盧昇、進士李曰良、呂益、宋有文、汪霖、龍晉、楊釜、丁慈、史蘭、茂彪、張綱、伍驥、毛倫、劉充、呂洪、李志綱、王齊、郁文博、浦鏞、教諭袁純、鄒鼎、訓導劉敬、盛忠、薛驥、陳勖、郭觀、施謙俱為兩京試監察御史。，七年八月實授御史《大明英宗睿皇帝实录卷二百六十九》：景泰七年八月，命試監察御史龍晉、宋有文、薛驥、呂洪、李志綱、楊釜、陳勖、史蘭、袁純、李曰良、呂益、劉敬、茂彪、汪霖、盛忠、伍驥、郭觀、張綱俱實授監察御史。。天順七年（1463年）巡按福建，與都指揮僉事丁泉抵抗上杭民變，當時丁泉單騎抵達賊壘示詣，從容立馬，諭之以禍福。義軍間其至誠，紛紛感悟泣下，歸附之眾達一千七百餘戶。伍驥給以牛種，恢復其生產。只有賊首李宗政不服，伍驥與丁泉率眾進攻，丁泉力戰而亡，伍驥弔死恤傷，并繼續帶兵戰鬥，接連攻破其十八寨，斬獲八百餘人，從此戰平。伍驥因此得病，九年（1465年）大軍班師至上杭後去世。軍民悲痛如喪父母，爭相出資立祠明《福州府志·官政志五·名宦（上）》（卷四十二）：伍骥，字德良，安福人。天顺七年，巡按福建。上杭山寇李宗政攻破县治。骥至浦城，闻事急，径驰至汀，帅数百兵抵上杭，谕以朝廷德意，降者数万。会有议绐而诛之者，贼遂复反。骥督将士逼贼巢，命都指挥丁泉领奇兵出贼后，焚其寨，戒勿深入。泉乘胜直捣贼营，伏发，力战死之。骥督战益急，宗政等皆就擒，遂平。乃奏设上杭守御千户所，置军千余以为守备。骥因积苦兵间，染疠气，回京卒。上杭民肖其像祀之，后别创庙于布政分司侧。知县萧宏以闻，赐额褒忠，命有司每岁仲丁祀焉。。

成化年間，應上杭知縣蕭宏請求，明憲宗下詔伍驥與丁泉共同祭祀，賜祠堂名「褒忠」《明史·卷165》：伍驥，字德良，安福人。景泰五年進士。授御史。莊重寡言笑，見義敢為。天順七年巡按福建。先是，上杭賊起，都指揮僉事丁泉，汶上人，善捍禦。賊屢攻城，皆為所卻。已而賊轉熾。驥聞，立馳入汀州，調援兵四集。驥單騎詣賊壘。賊不意御史猝至，皆擐甲露刃。驥從容立馬，諭以禍福。賊見其至誠，感悟泣下，歸附者千七百余戶。給以牛種，俾復故業。惟賊首李宗政負固不服，遂與泉深入破之。泉力戰，為賊所害。驥弔死恤傷，激以忠義，復與賊戰。連破十八寨，俘斬八百余人，四境悉平。而驥冒瘴癘成疾，班師至上杭卒。軍民哀之如父母，旦夕臨者數千人，爭出財立祠。成化中以知縣蕭宏請，詔與泉並祀，賜祠名「褒忠」。。

家族
曾祖伍洪，辛亥進士。祖父伍述經。父伍冕，浙江樂清知縣。母彭氏，繼母黄氏。慈侍下。兄體祥，弟體躍、體和、體極、體蟾。《景泰五年進士登科錄》

参考文献

Category:景泰元年庚午科江西鄉試舉人
J
Category:明朝監察御史